C 275/102
ET
Euroopa Liidu Teataja
18.7.2022
1.6.
ELi õigusraamistiku abil on vaja tagada, et kõige konkurentsivõimelisemad ettevõtted oleksid järgmistel aastakümnetel need, millel on juhtroll jätkusuutlike ja vähese CO2 heitega ärimudelite rakendamisel.
Seepärast on komitee kindlal arvamusel, et õigusnormid peaksid sillutama teed uute tehnoloogiate väljatöötamisele ja turuleviimisele, sealhulgas nõudluspoolsed meetmed juhtivate turgude loomiseks ja vähese CO2 heitega toodete tarbimise soodustamiseks.
Lisaks peaksid kõik paketi „Eesmärk 55“ raames esitatavad seadusandlikud ettepanekud läbima konkurentsivõime kontrolli kestliku arengu eesmärkide põhimõtete alusel, et oleks hästi mõistetav nende täielik mõju ettevõtetele.
1.7.
Komitee on veendunud, et erilist tähelepanu tuleb pöörata majandussektoritele, kus on suur mikro-, väikeste ja keskmise suurusega ettevõtjate (MVKEd) osakaal.
MVKEdel on potentsiaal kiirendada innovatsiooni Euroopa majanduse CO2 heite vähendamiseks vajalike toodete ja lahenduste arendamisel.
1.8.
Tungivalt on vaja poliitilist sidusust, tunnistades kliimakriisi ja elurikkuse kriisi omavahelist seotust.
Uusi tehnoloogiaid täiendab energia- ja materjalitarbimise vähendamine vastavalt ringmajanduse põhimõtetele.
Valdkondlikud strateegiad ja rahastamismudelid peaksid olema paketiga „Eesmärk 55“ kooskõlas, tagades näiteks, et maaomanikele/maa­ haldajatele/põllumajandustootjatele hüvitatakse süsiniku looduslik säilitamine mullas ja et keskkonnakahjulikud toetused peatatakse.
1.9.
Oluline on selgelt ja ausalt teavitada inimesi nii kuludest kui ka tuludest, mis kaasnevad nende järskude ja ulatuslike meetmetega, mida on vaja võtta 2050. aastaks kliimaneutraalsuse saavutamiseks.
Need muutused mõjutavad kõiki sektoreid ja piirkondi ning kasu ei pruugi kohe näha olla.
Laiapõhjalise toetuse tagamine nõuab kõigilt ühiskonnaliikmetelt enneolematul tasemel arusaamist ja kaasatust.
2.
Käesoleva arvamuse põhjendus ja ülesehitus 2.1.
Käesoleva arvamuse eesmärk on esitada Euroopa Majandus- ja Sotsiaalkomitee üldine seisukoht paketi „Eesmärk 55“ kohta, mille komisjon esitas 14. detsembril.
Komitee rõhutab vajadust, et pakett tagaks sotsiaalselt õiglase, konkurentsivõimelise ja keskkonnahoidliku ülemineku.
Komitee esitab konkreetsed arvamused paketi kõigi asjakohaste seadusandlike ettepanekute kohta.
2.2.
Komitee rõhutab, et pakett „Eesmärk 55“ tuleb siduda ÜRO kestliku arengu tegevuskavaga aastani 2030 ja kestliku arengu eesmärkidega, mida komitee on toetanud varasemates arvamustes.
Kestliku arengu eesmärgid on eriti kasulikud, sest need on üleilmsed ja hõlmavad lisaks komisjoni paketi aluseks olevale pakilisele kliimaprobleemile ka muid vajalikke majandusliku ja sotsiaalse kestlikkuse eesmärke, mis tuleb paketi edu saavutamiseks täita.
Seepärast esitatakse järgnev arvamus kooskõlas ÜRO kestliku arengu eesmärkide kolme peamise sihiga.
3.
Üldpõhimõtted – komitee konkreetsed seisukohad komisjoni dokumendi kohta Sotsiaalselt õiglane üleminek 3.1.
Oma resolutsioonis Euroopa tuleviku konverentsi teemal tegi komitee ettepaneku „luua Euroopa jaoks uus narratiiv, mis seob Euroopa kaug- ja lähimineviku tänapäevaga ning pakub tulevikunägemuse, mis põhineb piiriülesel koostööl, Euroopa rahvaste vaheliste sidemete tugevdamisel ning solidaarsusel, sotsiaalsel õiglusel, põlvkondadevahelisel koostööl, soolisel võrdõiguslikkusel, kestlikul heaolul ning õiglasel rohe- ja digiüleminekul.
On hädavajalik võimendada üldsuse toetust nendele väärtustele, et kujundada ümber meie majanduskasvu- ja juhtimismudelid kestlikkuse suunas, ehitada üles võrdsem ühiskond ning asetada kodanikuühiskonna organisatsioonid ülesehitamise ja taastamise keskmesse“ (1).
Komitee on kindlalt veendunud, et paketi „Eesmärk 55“ hästi läbimõeldud rakendamine aitab kaasa selle uue narratiivi elluviimisele.
3.2.
Samuti on komitee märkinud, et keskenduda tuleb õiglasele ja kestlikule COVID-19 kriisist taastumisele, mis sillutab teed kaasavamale ühiskonnale, arendab pikaajalist konkurentsivõimet ja loob koostöökeskkonna, võttes täielikult arvesse ELi liikmesriikides esinevaid ja omavahel põimunud sotsiaalseid, majanduslikke, demokraatlikke, demograafilisi ja
(1)
Euroopa Majandus- ja Sotsiaalkomitee resolutsioon teemal „Uus Euroopa narratiiv.
Resolutsioon Euroopa tuleviku konverentsi teemal“, punkt 2.1 (ELT C 286, 16.7.2021, lk 1).